proxectonos/corpus_dominio_legal_administrativo_tmp huggingface dataset:
ORDE do 19 de outubro de 2007 pola que se lle concede ao centro estranxeiro universitario, adscrito á Universidade de Dublín, Centro de Estudos Superiores Universitarios de Galicia, Cesuga, S.L.-University College Dublin, autorización para a efectiva impartición do cuarto curso correspondente ao título Bachelor of Architecture, conforme ao sistema vixente noutro país.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/10/2007

Polo Decreto 74/2004, do 25 de marzo (DOG do 13 de abril), concédese ao Centro de Estudios Superiores Universitarios de Galicia, Cesuga, S.L.-University College Dublin, autorización para implantar os estudos correspondentes ao título Bachelor of Architecture, conducente á obtención de títulos non homologados cos do sistema educativo español.
No artigo 3 do devandito decreto indícase que a efectiva impartición do primeiro e dos sucesivos cursos de que constan os estudos a que se refire o artigo 1 deste decreto exixirá antes do comezo do respectivo curso a autorización correspondente mediante orde da Consellería de Educación e Ordenación Universitaria. Para este fin, o centro deberá xustificar e especificar previamente, ante a consellería, a contratación de profesores mantendo as ratios de calidade e de profesor/alumno a que se comprometeu no expediente así como os requisitos relativos aos espazos.
Xustificados por parte do centro estranxeiro universitario adscrito á Universidade de Dublin, Centro de Estudos Superiores Universitarios de Galicia, Cesuga, S.L.-University College Dublin, os requisitos sinalados no parágrafo anterior e logo da inspección realizada para o efecto, esta consellería
DISPÓN:
Artigo 1º
Autorízaselle o Centro de Estudos Superiores Universitarios de Galicia, Cesuga, S.L.-University College Dublin, domiciliado na rúa Feáns, nº 152, da Coruña, para que ao abeiro do Decreto 74/2004, do 25 de marzo, e de acordo co convenio de compromiso académico asinado polo devandito centro e a University College Dublin, National University of Ireland, Dublin, imparta desde o curso académico 2007-2008 na cidade da Coruña, e dentro dos locais establecidos para o efecto no domicilio do centro, o cuarto curso dos estudos correspondentes ao título de Bachelor of Architecture, conforme o sistema educativo vixente noutro país e que conduce á obtención de títulos superiores non homologados academicamente cos títulos universitarios do sistema educativo español.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de outubro de 2007.
Laura Sánchez Piñón
Conselleira de Educación e Ordenación Universitaria
RESOLUCIÓN do 25 de outubro de 2007 pola que se conceden as axudas da Orde do 3 de agosto de 2007 (Diario Oficial de Galicia número 156, do 13 de agosto) pola que se convocan axudas correspondentes a accións de divulgación e comunicación científica e tecnolóxica (Diverciencia) no marco do programa de comunicación e sensibilización social (CSS) do Plan Galego de Investigación, Desenvolvemento e Innovación Tecnolóxica (Incite) para o ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 06/11/2007

A orde da Consellería de Innovación e Industria do 3 de agosto de 2007 (Diario Oficial de Galicia nº 156, do 13 de agosto) aproba as bases que rexerán a convocatoria de axudas correspondentes a accións de divulgación e comunicación científica e tecnolóxica no marco do programa de comunicación e sensibilización social (CSS) do Plan Galego de Investigación, Desenvolvemento e Innovación Tecnolóxica (Incite) para o ano 2007.
Conforme o disposto no artigo 9 das bases reguladoras da dita convocatoria, e unha vez rematado o prazo de corrección de solicitudes, as solicitudes admitidas foron avaliadas pola comisión de valoración o día 15 de outubro de 2007.
En consecuencia, atendendo á proposta elaborada pola citada comisión, esta consellería
RESOLVE:
Primeiro.-Concederlles as axudas ás entidades do Sistema Universitario de Galicia, centros públicos de investigación, centros tecnolóxicos e agrupacións sen ánimo de lucro que se relacionen no anexo I desta resolución.
Segundo.-No caso de producirse algunha renuncia das axudas ás cales se refire o anexo I, a Dirección Xeral de Investigación, Desenvolvemento e Innovación procederá, se é o caso, e tendo en conta o remanente de crédito, a adxudicarlles a dita axuda a outras solicitudes de conformidade coa lista de suplentes elaborada pola comisión de valoración, e que se relacionan no anexo II desta resolución.
Terceiro.-A inobservancia por parte dos beneficiarios de calquera das obrigas establecidas nas bases da convocatoria suporía a perda do dereito a percibir a subvención correspondente.
Cuarto.-Contra esta resolución poderán os interesados interpoñer recurso potestativo de reposición ante o conselleiro de Innovación e Industria, no prazo dun mes contado a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrara en vigor o día seguinte ao da súa publicación no Diario Oficial de Galicia.
Santiago de Compostela, de 25 outubro de 2007.
P.D. (Orde 31-1-2006)
Emilio Nogueira Moure
Secretario xeral da Consellería de Innovación
e Industria
Ver referencia pdf "21400D002P020.PDF"
RESOLUCIÓN do 29 de outubro de 2007 pola que se modifica a do 2 de marzo, pola que se regulan as bases para a concesión de axudas periódicas de apoio a mulleres que sofren violencia de xénero.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 05/11/2007

Pola Resolución do 2 de marzo de 2007, publicada no Diario Oficial de Galicia o 7 de marzo de 2007, do Servizo Galego de Promoción da Igualdade do Home e da Muller, organismo autónomo que depende da Vicepresidencia da Igualdade e do Benestar adscrito á Secretaría Xeral da Igualdade, publicouse a convocatoria de axudas económicas de carácter periódico de apoio ás mulleres que sofren violencia de xénero.
As bases reguladoras destas axudas, modificadas polas resolucións do 30 de maio de 2007, publicada o 8 de xuño, e pola do 13 de setembro, publicada o 21 de setembro, establecen que as prestacións económicas aprobadas ao abeiro desta resolución financiaranse con cargo á aplicación orzamentaria 05.80.313D.480.0 dos orzamentos deste organismo destinando para a anualidade 2007 un crédito de 665.400 euros e 50.000 euros para a anualidade 2008 para o financiamento das subvencións plurianuais correspondentes ás axudas que pola súa duración xeren dereitos económicos no exercicio seguinte. Estes importes poden incrementarse, segundo establece a disposición adicional primeira da resolución de convocatoria, coa publicación previa logo da preceptiva autorización do Consello da Xunta, de acordo coas dispoñibilidades orzamentarias.
En consecuencia, e por mor dunha transferencia de crédito que incrementa a partida destinada a estas axudas co fin de atender todas as mulleres vítimas que se atopen incluídas no ámbito de aplicación da convocatoria e que o soliciten, cómpre acordar a ampliación da dotación orzamentaria prevista.
Por todo e exposto e no uso das facultades que teño atribuídas,
DISPOÑO:
Artigo único.
Primeiro.-Amplíanse os créditos asignados nas bases reguladoras das axudas económicas de carácter periódico de apoio ás mulleres que sofren violencia de xénero nas seguintes contías:
a) Para o exercicio corrente, con cargo á partida orzamentaria 05.80.313D.480.0, increméntase en 900.000 euros, resultando un importe total, logo da ampliación, de 1.565.400 euros.
b) Para atender as subvencións plurianuais, increméntase a previsión inicial en 615.000 euros, polo que queda así reservado un crédito con cargo ao orzamento de 2008 de 665.000 euros.
Segundo.-Esta modificación non afecta o prazo establecido na referida resolución para a presentación de solicitudes.
Disposición derradeira
Única.-Esta resolución entrará en vigor o día seguinte ao da súa publicación.
Santiago de Compostela, 29 de outubro de 2007.
Ana Luisa Bouza Santiago
Directora do Servizo Galego de Promoción
da Igualdade do Home e da Muller
CORRECCIÓN de erros.-Orde do 16 de outubro de 2007 pola que se modifica a do 28 de maio, pola que se actualiza a oferta de ciclos formativos polo réxime ordinario, por curso completo en modalidade presencial, en centros públicos da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/11/2007

Advertido erro na devandita orde publicada no Diario Oficial de Galicia nº 210, do martes, 30 de outubro de 2007, cómpre facer a seguinte corrección:
Na páxina 17.386 no anexo, onde di: «Concello: Maceda. Código centro: 32016467», debe dicir: «Concello: Maceda. Códito centro: 32016431».
ORDE do 29 de outubro de 2007 pola que se resolve a cesión, en propiedade, de equipamentos informáticos a favor de entidades locais de Galicia para facilitar a implementación do portal dos concellos Eido Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/11/2007

Por Orde do 4 de abril de 2007 (DOG nº 71, do 12 de abril), a Consellería de Presidencia, Administracións Públicas e Xustiza anunciou medidas de apoio ás entidades locais de Galicia, consistentes na dotación de equipamentos informáticos destinados a facilitar a implementación do portal dos concellos Eido Local.
Analizadas as solicitudes e a súa documentación por unha comisión de valoración presidida pola directora xeral de Administración local, se elaborou a correspondente proposta, mediante acta motivada, e de conformidade co artigo 5 da citada orde,
RESOLVO:
Primeiro.-Conceder con cargo á aplicación orzamentaria 06.08.626.0, programa 141A dos orzamentos xerais da Comunidade Autónoma de Galicia para 2007, a cesión en propiedade de equipamentos informáticos consistentes en ordenadores Inves Sierra MT 4300, sinalándose a continuación o número de equipamentos e as entidades locais beneficiarias:
Ver referencia pdf "21300D004P010.PDF"
Segundo.-Notificarlles o contido desta resolución ás entidades locais beneficiarias, especificando as condicións particulares que deberán cumprir, e que se formalizarán mediante acta subscrita polo secretario xeral desta consellería ou funcionario en quen delegue, debendo constar nela o acordo de cesión e a aceptación do cesionario, segundo establece o artigo 96 bis do Decreto 50/1989, do 9 de marzo, polo que se aproba o Regulamento para a execución da Lei 3/1985, do 12 de abril, do patrimonio da comunidade autónoma.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ao de publicación desta orde, o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao de publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 29 de outubro de 2007.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 26 de outubro de 2007, da Secretaría Xeral e de Relacións Institucionais da Vicepresidencia da Igualdade e do Benestar, pola que se lles dá publicidade aos convenios de colaboración subscritos por este departamento nos meses de maio, xuño, xullo e agosto.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 05/11/2007

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos pola Vicepresidencia da Igualdade e do Benestar nos meses de maio, xuño, xullo e agosto do ano 2007, e que se relacionan no anexo a esta resolución.
Santiago de Compostela, 26 de outubro de 2007.
Antonio Javier Ferreira Fernández
Secretario xeral e de Relacións Institucionais
da Vicepresidencia da Igualdade e do Benestar
Ver referencia pdf "21300D003P007.PDF"
Ver referencia pdf "21300D004P010.PDF"
CORRECCIÓN de erros.-Resolución do 19 de setembro de 2007, da Secretaría Xeral da Consellería de Cultura e Deporte, pola que se lles dá publicidade aos convenios de colaboración subscritos por esta consellería no último cuadrimestre.
CONSELLERÍA DE CULTURA E DEPORTE — III. OUTRAS DISPOSICIÓNS — 02/11/2007

Advertido erro na devandita resolución, publicada no Diario Oficial de Galicia número 200, do 16 de outubro de 2007, procede facer a seguinte corrección:
Na páxina 16.824, na liña 21, no título do convenio, onde di: «Convenio de cooperación entre a Xunta de Galicia a través da Consellería de Cultura e Deporte e a Universidade da Coruña», debe dicir: «Convenio de cooperación entre a Xunta de Galicia a través da Consellería de Cultura e Deporte e a Universidade da Coruña para a execución da obra de remodelación do complexo de atletismo do INEF de Galicia, sito en Bastiagueiro, A Coruña».
RESOLUCIÓN do 15 de outubro de 2007, da Secretaría Xeral de Comunicación, pola que se lles dá publicidade aos beneficiarios das axudas concedidas ás empresas xornalísticas e de radiodifusión.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/11/2007

Esta secretaría xeral resolveu a publicación da relación de axudas que se especifican no anexo, concedidas no ano 2007 ao abeiro da Resolución do 27 de decembro de 2006, da Secretaría Xeral de Comunicación, pola que se convocan, para o ano 2007, axudas económicas, en réxime de concorrencia competitiva, destinadas a empresas xornalísticas e de radiodifusión.
Estas axudas fináncianse con cargo ás aplicacións orzamentarias 04.30.151A.470.1 e 04.30.461A.470.1 dos orzamentos xerais da Comunidade Autónoma de Galicia para o ano 2007.
O que se fai público para xeral coñecemento.
Santiago de Compostela, 15 de outubro de 2007.
Fernando Salgado García
Secretario xeral de Comunicación
Ver referencia pdf "21200D003P033.PDF"
ORDE do 26 de outubro de 2007 pola que se modifica a do 19 de febreiro de 2007, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 07/11/2007

A Orde do 19 de febreiro de 2007, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria (DOG nº 44, do 2 de marzo) establece, no seu artigo 5º, un importe total dispoñible para o exercicio 2007 de 4.265.847,34  destinado ao financiamento das subvencións que ao abeiro dela poderán ser concedidas aos seus solicitantes, sen prexuízo de ulteriores variacións producidas como consecuencia de maiores dispoñibilidades orzamentarias, que se tramitarán como modificacións dela.
En consecuencia, ante a existencia de dispoñibilidades orzamentarias que poden ser utilizadas para os mesmos fins, cómpre ampliar de novo o importe dos créditos correspondentes ao exercicio 2007 destinados ao financiamento das subvencións que poderán ser concedidas ao abeiro da referida Orde do 19 de febreiro de 2007, na contía adicional de 145.760 , coa finalidade de facer chegar as ditas subvencións ao maior número de beneficiarios posibles en contía suficiente para garantir unha axeitada prestación dos servizos sociais.
Por todo o exposto e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2007 destinado ao financiamento das subvencións que se van conceder ao abeiro da Orde do 19 de febreiro de 2007, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria, na seguinte contía e aplicación orzamentaria:
05.31.312A.481.3 polo importe de 145.760 .
2. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 26 de outubro de 2007.
Anxo Manuel Quintana González
Vicepresidente da Igualdade e do Benestar
CORRECCIÓN de erros.-Orde do 30 de marzo de 2007 pola que se autoriza o traslado das ensinanzas de educación para persoas adultas do Instituto de Educación Secundaria Primeiro de Marzo de Baiona ao Centro Público Integrado Cova Terreña de Baiona, na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/2007

Advertidos erros na devandita orde, publicada no DOG nº 73, do 16 de abril de 2007, cómpre facer a seguinte rectificación:
-No anexo á orde, páxina 6.012, na oferta educativa do IES Primeiro de Marzo de Baiona deben figurar as ensinanzas de Educación Secundaria Obrigatoria e  CS20001 Animación Sociocultural.
RESOLUCIÓN do 29 de outubro de 2007 pola que se convoca un curso sobre receptación e condutas semellantes.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 07/11/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a organización dun curso sobre receptación e condutas semellantes, que deberá desenvolverse conforme as seguintes bases:
Obxectivos.
-Coñecer os aspectos xurídicos relacionados coa receptación e o branqueo de bens.
-Dominar a operativa e a intervención policial que compartan estas cuestións.
Destinatarios.
O curso vai dirixido aos membros das forzas e corpos de seguridade en xeral.
Inscrición.
A inscrición dos participantes será totalmente gratuíta.
Prazas.
80 prazas.
Solicitudes.
1. O persoal que desexe participar neste curso deberá cubrir a solicitude que figura na páxina web
http://agasp.xunta.es
, ou enviar cuberta á máquina, ou con letra moi clara, a instancia que figura no anexo.
2. O prazo para a presentación de instancias rematará o día 15 de novembro ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase nas datas do 20 ao 23 de novembro.
O horario será das 9.30 ás 14.00 horas e das 15.30 ás 18.00 horas, os días 20, 21 e 22; e o día 23 das 9.30 ás 13.30 horas.
Contido.
1. Aspectos penais:
a) Receptación.
b) Outras condutas afíns (branqueo).
2. Aspectos tributarios do branqueo.
3. Operativa policial.
**Incluirá ademais un traballo individual do alumno, que presentará o día 22 de novembro.
Relación de admitidos.
A relación de admitidos farase pública o día 16 de novembro a partir das 14.00 horas no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web:
http://agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia e crédito de libre configuración.
Ao remate do curso entregaráselles un certificado de asistencia a aquelas persoas que acrediten a súa participación continuada a el. Por outra banda, a Universidade de Santiago de Compostela outórgalles un crédito de libre configuración a todos aquelas persoas que superen este curso.
Modificacións.
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 29 de outubro de 2007.
Carlos Suárez-Mira Rodríguez
Director xeral da Academia Galega
de Seguridade Pública
Ver referencia pdf "21500D009P027.PDF"
RESOLUCIÓN do 11 de outubro de 2007 pola que se fai pública a concesión de 36 bolsas para a formación de dinamizadores da sociedade da información na Comunidade Autónoma de Galicia, en réxime de concorrencia competitiva, convocadas por Orde do 20 de xullo de 2007 (Diario Oficial de Galicia número 147, do 31 de xullo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 07/11/2007

Con sustentación na proposta contida na acta da sesión celebrada o 11 de outubro de 2007 pola comisión seleccionadora para a adxudicación de trinta e seis bolsas para a formación de dinamizadores da sociedade da información na Comunidade Autónoma de Galicia, e para dar cumprimento ao establecido no artigo 11 das bases reguladoras da orde de convocatoria e ao disposto no artigo 13.4º da Lei 4/2006, do 30 de xuño, de transparencia e boas prácticas na Administración pública galega,
RESOLVO:
Primeiro.-Facer pública a concesión de trinta e seis bolsas para a formación de dinamizadores da sociedade da información na Comunidade Autónoma de Galicia, segundo se detalla nos anexos á presente resolución.
Segundo.-De acordo co establecido no artigo 4 das bases reguladoras da convocatoria, durante a fase I (formación teórica) os bolseiros seleccionados recibirán unha axuda económica total de 1.000 , que lles serán aboados á finalización do curso. Así mesmo, durante a fase II (formación práctica) a contía da axuda ascende a 900  mensuais brutos.
Terceira.-Esta resolución pon fin á vía administrativa e contra ela poderán os interesados interpoñer potestativamente recurso de reposición ante o mesmo órgano no prazo dun mes, contado a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 11 de outubro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "21500D005P019.PDF"
Ver referencia pdf "21500D006P019.PDF"
RESOLUCIÓN do 15 de outubro de 2007, da Secretaría Xeral e de Relacións Institucionais, pola que se ordena a publicación do acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei do Estado 17/2007, do 4 de xullo, pola que se modifica a Lei 54/1997, do 27 de novembro, do sector eléctrico, para adaptala ao disposto na Directiva 2003/54/CE do Parlamento Europeo e do Consello, do 26 de xuño de 2003, sobre normas comúns para o mercado interior da electricidade.
VICEPRESIDENCIA DA IGUALDADE E DO BENESTAR — I. DISPOSICIÓNS XERAIS — 25/10/2007

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificada pola Lei orgánica 1/2000, do 7 de xaneiro, esta secretaría dispón a publicación do acordo que figura como anexo a esta resolución.
Santiago de Compostela, 15 de outubro de 2007.
Antonio Javier Ferreira Fernández
Secretario xeral e de Relacións Institucionais
ANEXO
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión que tivo lugar o día 28 de setembro de 2007, adoptou o seguinte acordo:
1º Iniciar negociacións para resolver as discrepancias manifestadas sobre o artigo único, puntos 8 e 9, da Lei do Estado 17/2007, do 4 de xullo, pola que se modifica a Lei 54/1997, do 27 de novembro, do sector eléctrico, para adaptala ao disposto na Directiva 2003/54/CE do Parlamento Europeo e do Consello, do 26 de xuño de 2003, sobre normas comúns para o mercado interior da electricidade, en canto modifica os artigos 3.2ºa) e 3.3ºc) da Lei 54/1997.
2º Designar un grupo de traballo para lle propor á Comisión Bilateral de Cooperación a solución que proceda.
3º Comunicar este acordo ao Tribunal Constitucional, antes do próximo día 5 de outubro de 2007 por calquera dos órganos mencionados no artigo 33.2º da Lei orgánica do Tribunal Constitucional, para os efectos que no propio precepto se recollen, así como inserir este acordo no BOE e no Diario Oficial de Galicia.
Madrid, 28 de setembro de 2007. Elena Salgado Méndez, ministra de Administracións Públicas. Anxo Manuel Quintana González, vicepresidente da Igualdade e do Benestar.
RESOLUCIÓN do 15 de outubro de 2007, da Secretaría Xeral e de Relacións Institucionais, pola que se ordena a publicación do acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei do Estado 12/2007, do 2 de xullo, pola que se modifica a Lei 34/1998, do 7 de outubro, do sector de hidrocarburos, co fin de adaptala ao disposto na Directiva 2003/55/CE do Parlamento Europeo e do Consello, do 26 de xuño de 2003, sobre normas comúns para o mercado interior do gas natural.
VICEPRESIDENCIA DA IGUALDADE E DO BENESTAR — I. DISPOSICIÓNS XERAIS — 25/10/2007

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificada pola Lei orgánica 1/2000, do 7 de xaneiro, esta Secretaría dispón a publicación do acordo que figura como anexo a esta resolución.
Santiago de Compostela, 15 de outubro de 2007.
Antonio Javier Ferreira Fernández
Secretario xeral e de Relacións Institucionais
ANEXO
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión que tivo lugar o día 28 de setembro de 2007, adoptou o seguinte acordo:
1º Iniciar negociacións para resolver as discrepancias manifestadas sobre o artigo único, punto un, da Lei do Estado 12/2007, do 2 de xullo, pola que se modifica a Lei 34/1998, do 7 de outubro, do sector de hidrocarburos, co fin de adaptala ao disposto na Directiva 2003/55/CE do Parlamento Europeo e do Consello, do 26 de xuño de 2003, sobre normas comúns para o mercado interior do gas natural, en canto dá nova redación ao artigo 3.2ºc) da Lei 34/1998.
2º Designar un grupo de traballo para lle propor á Comisión Bilateral de Cooperación a solución que proceda.
3º Comunicar este acordo ao Tribunal Constitucional, antes do próximo día 3 de outubro de 2007 por calquera dos órganos mencionados no artigo 33.2º da Lei orgánica do Tribunal Constitucional, para os efectos que no propio precepto se recollen, así como inserir este acordo no BOE e no Diario Oficial de Galicia.
Madrid, 28 de setembro de 2007. Elena Salgado Méndez, ministra de Administracións Públicas. Anxo Manuel Quintana González, vicepresidente da Igualdade e do Benestar.
RESOLUCIÓN do 9 de outubro de 2007 pola que se lles dá publicidade ás axudas concedidas ao abeiro da Orde do 3 de abril de 2007, pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a incentivación da demanda comercial (liña INCEN), fomento da cooperación empresarial e da calidade (liña COOP) e desenvolvemento equilibrado dos centros comerciais abertos de Galicia e eixes comerciais (liña MECCA) en desenvolvemento do Plan de renovación e mellora do comercio galego, e se procede á súa convocatoria (IN 219 A) (Diario Oficial de Galicia número 70, do 11 de abril).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 26/10/2007

O artigo 21º das bases reguladoras da orde dispón: «No prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 3 de abril de 2007, pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a incentivación da demanda comercial (liña INCEN), fomento da cooperación empresarial e da calidade (liña COOP) e desenvolvemento equilibrado dos centros comerciais abertos de Galicia e eixes comerciais (liña MECCA) en desenvolvemento do Plan de renovación e mellora do comercio galego, e se procede á súa convocatoria (IN 219 A), con cargo á aplicación orzamentaria 10.05.751A.781.1. Asociacionismo comercial e integracións estratéxicas para o ano 2007.
Santiago de Compostela, 9 de outubro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación e Industria
Ver referencia pdf "20800D001P007.PDF"
ORDE do 2 de outubro de 2007 pola que se fixa o prezo de venda ao público da publicación Cuantificación dos custos sociais do consumo de drogas ilegais na Comunidade Autónoma de Galicia.
CONSELLERÍA DE SANIDADE — III. OUTRAS DISPOSICIÓNS — 26/10/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 2 de outubro de 2007.
Mª José Rubio Vidal
Conselleira de Sanidade
ANEXO
Cuantificación dos custos sociais do consumo de drogas ilegais na Comunidade Autónoma de Galicia: 6 .
ORDE do 19 de outubro de 2007 pola que se amplía o prazo máximo de xustificación dos investimentos realizados ao abeiro da do 22 de xuño, pola que se establecen as bases e se convocan para o ano 2007 axudas para o aumento do valor engadido dos produtos forestais.
CONSELLERÍA DO MEDIO RURAL — III. OUTRAS DISPOSICIÓNS — 25/10/2007

A Consellería do Medio Rural convocou para o ano 2007 axudas a empresas para o aumento do valor engadido dos produtos forestais mediante a Orde do 22 de xuño de 2007 (Diario Oficial de Galicia nº 133, do 10 de xullo).
Nesa orde establécese que o prazo de xustificación finalizará o 30 de outubro de 2007 e o 31 de maio de 2008, segundo a anualidade que corresponda.
As datas relativamente tardías establecidas para a presentación das solicitudes, así como o seu elevado número, motivou que o proceso de avaliación e resolución dos expedientes se dilatase máis do previsto, polo que se considera necesario ampliar o prazo máximo establecido con carácter xeral para a xustificación dos investimentos realizados polos beneficiarios no ano 2007.
En virtude do exposto, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Modificar o punto 1 do artigo 10º da Orde do 22 de xuño de 2007 pola que se establecen as bases e se convocan para o ano 2007 axudas para o aumento do valor engadido dos produtos forestais, que queda redactado como se indica:
Artigo 10º.-Procedemento de pagamento e xustificación.
1. O prazo de xustificación finalizará o 15 de novembro de 2007 e o 31 de maio de 2008, segundo a anualidade que corresponda. Poderanse conceder prórrogas de cada anualidade, de acordo co artigo 49 da Lei 30/1992, do 26 de novembro, logo de solicitude razoada realizada cunha antelación superior a dous meses respecto do remate do prazo de xustificación.
Santiago de Compostela, 19 de outubro de 2007.
Alfredo Suárez Canal
Conselleiro do Medio Rural
RESOLUCIÓN do 20 de setembro de 2007 pola que se lles dá publicidade ás axudas concedidas ao abeiro da Orde do 28 de decembro de 2006, pola que se aproban as bases reguladoras e a convocatoria pública para a concesión de subvencións para a posta en práctica en Galicia durante os anos 2007 e 2008 de programas experimentais en materia de emprego e da Orde do 9 de abril pola que se amplían os créditos e os prazos para a presentación de solicitudes de determinados programas de políticas activas de emprego, ao abeiro do I Plan integral de emprego de Galicia.
CONSELLERÍA DE TRABALLO — III. OUTRAS DISPOSICIÓNS — 16/10/2007

O artigo 11.10º da Orde do 28 de decembro de 2006, pola que se aproban as bases reguladoras e a convocatoria pública para a concesión de subvencións para a posta en práctica en Galicia durante os anos 2007 e 2008 de programas experimentais en materia de emprego, dispón que as resolucións de concesión serán obxecto de publicación no Diario Oficial de Galicia.
Na súa virtude,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 16.03.322B.481.0 e 16.03.322B.460.0 ao abeiro da Orde do 28 de decembro de 2006, que se recollen como anexo I, e das concedidas ao abeiro da Orde do 9 de abril, que se recollen como anexo II desta resolución.
Santiago de Compostela, 20 de setembro de 2007.
Pastor Fuenteseca Díaz
Director xeral de Formación e Colocación
Ver referencia pdf "20000D005P021.PDF"
Ver referencia pdf "20000D007P031.PDF"
CORRECCIÓN de erros.-Decreto 171/2007, do 6 de setembro, sobre asunción da ampliación dos medios transferidos á Comunidade Autónoma de Galicia mediante o Real decreto 1140/2007, do 31 de agosto, en materia educativa, de emprego e formación profesional ocupacional encomendados ao Instituto Social da Mariña e a súa asignación á Consellería de Traballo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 17/10/2007

Advertidos erros no devandito decreto, publicado no DOG nº 185, do 24 de setembro de 2007, procede facer as seguintes correccións:
-Na páxina 15.638, no título do decreto, onde di: «e a súa asignación á Consellería de Traballo, debe dicir, e a súa asignación á Consellería de Educación e Ordenación Universitaria».
-Na páxina 15.639, na columna da esquerda, artigo 2, onde di: «De acordo co establecido no Decreto 536/2005, do 6 de outubro, polo que se establece a estrutura orgánica da Consellería de Traballo, asígnanse á citada consellería, as funcións e servizos asumidos», debe dicir: «De acordo co establecido no Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, asígnanselle á citada consellería, as funcións e servizos asumidos».
CORRECCIÓN de erros.-Decreto 170/2007, do 6 de setembro, sobre asunción da ampliación dos medios transferidos á Comunidade Autónoma de Galicia mediante Real decreto 1139/2007, do 31 de agosto, en materia de educación no CEIP Almirante Juan de Lángara e Huarte, e a súa asignación á Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 17/10/2007

Advertido un erro no devandito decreto, publicado no DOG nº 185, do 24 de setembro de 2007, procede facer a seguinte corrección:
-Na páxina 15.638, na columna da dereita, na disposición derradeira primeira, onde di: «Facúltase o conselleiro de Presidencia, Administracións Públicas e Xustiza para ditar cantas disposicións sexan necesarias para o desenvolvemento deste decreto e para adoptar as medidas precisas para a plena efectividade e executividade práctica das funcións e servizos traspasadas», debe dicir: «O conselleiro de Presidencia, Administracións Públicas e Xustiza, por iniciativa da titular da Consellería de Educación e Ordenación Universitaria, ditará cantas disposicións sexan necesarias para o desenvolvemento deste decreto e para adoptar as medidas precisas para a plena efectividade e executividade práctica das funcións e servizos traspasadas».
RESOLUCIÓN do 28 de setembro de 2007 pola que se procede á publicación das subvencións concedidas en virtude da Orde do 26 de febreiro de 2007 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2007.
CONSELLERÍA DE TRABALLO — III. OUTRAS DISPOSICIÓNS — 15/10/2007

En cumprimento do disposto nos artigos 18.1º da Lei 38/2003, do 17 de novembro, xeral de subvencións, e do artigo 6.4º da Orde do 26 de febreiro de 2007, pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2007, procédese á publicación das subvencións concedidas en virtude da devandita orde para o ano 2007.
Obxecto da axuda: as axudas teñen como obxecto subvencionar as actividades de fomento da prevención de riscos laborais recollidas no número 2º do artigo 3 da orde de referencia, que establece como actuacións subvencionables as seguintes:
-De formación, destinadas aos traballadores/as galegos/as.
-Estudos e traballos técnicos relacionados coa seguranza e saúde laboral.
-De investigación e de prospección dirixidas á mellora da prevención de riscos laborais, así como estudos de condicións de traballo en sectores concretos de actividade económica.
-De difusión, sensibilización e intercambio de experiencias (conferencias, xornadas, seminarios e publicacións):
a) De difusión normativa e técnica, en relación coa Lei de prevención de riscos laborais e normativa de desenvolvemento.
b) De sensibilización empresarial para investimento específico en prevención de riscos laborais.
c) De intercambio de experiencias e boas prácticas en seguranza e saúde laboral.
Norma reguladora: Orde do 26 de febreiro de 2007 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2007 (Diario Oficial de Galicia nº 4, do 2 de marzo).
Crédito orzamentario: 1.560.000  (un millón quiñentos sesenta mil euros) recollido na aplicación orzamentaria 16.04.324B.481.1 (1.500.000 ) e na aplicación orzamentaria 16.04.324B.460.0 (60.000 ) dos orzamentos xerais da Comunidade Autónoma de Galicia para o ano 2007.
Beneficiarios da subvención e importe dela: véxase anexo.
Santiago de Compostela, 28 de setembro de 2007.
P.D. (Disposición adicional segunda
da Orde do 26-2-2007)
Pilar Cancela Rodríguez
Directora xeral de Relacións Laborais
Ver referencia pdf "19900D010P033.PDF"
CORRECCIÓN de erros.-Orde do 3 outubro de 2007 pola que se convoca a realización das probas para a obtención dos certificados de profesionalidade en determinadas ocupacións.
CONSELLERÍA DE TRABALLO — III. OUTRAS DISPOSICIÓNS — 23/10/2007

Advertidos erros na devandita orde, publicada no DOG nº 199, do 15 de outubro 2007, cómpre facer a seguinte corrección:
Na páxina 16.776, anexo VI Solicitude de reintegro, na liña 1 da táboa 3, onde di: «Solicita a devolución dos 31,7....», debe dicir: «Solicita a devolución dos 31,37 ».
Ver referencia pdf "20500D012P060.PDF"
CONFLITO positivo de competencia número 6893-2007.
TRIBUNAL CONSTITUCIONAL — I. DISPOSICIÓNS XERAIS — 11/10/2007

O Pleno do Tribunal Constitucional, por providencia do 25 de setembro actual, admitiu a trámite o conflito positivo de competencia número 6893-2007, promovido pola Xunta de Galicia, en relación coa Orde TAS/1051/2007, do 18 de abril, pola que se establecen as bases reguladoras e se convoca a concesión de subvencións para a realización de programas de cooperación e voluntariados sociais con cargo á asignación tributaria do imposto sobre a renda das persoas físicas.
Madrid, 25 de setembro de 2007. Herminia Palencia Guerra, secretaria de Xustiza do Pleno. Asinado e rubricado.
O secretario xeral
Rubricado
RESOLUCIÓN do 3 de outubro de 2007 pola que se lles dá publicidade ás axudas concedidas ao abeiro da Orde do 13 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a pequenas e medianas empresas galegas para o impulso de actuacións en materia de xestión empresarial e de apoio ás accións de implantación e certificación de modelos de xestión das empresas galegas, e se procede á súa convocatoria (IN514A) (Diario Oficial de Galicia número 78, do 23 de abril de 2007).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 23/10/2007

O artigo 21 das bases reguladoras dispón que no prazo máximo de tres meses contados desde a data de resolución da concesión se publicará no Diario Oficial de Galicia a relación das subvencións concedidas con indicación da norma reguladora, do beneficiario, do crédito orzamentario, da contía e finalidade da subvención, e unha vez resoltas estas por Resolución do 19 de setembro de 2007,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 13 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a pequenas e medianas empresas galegas para o impulso de actuacións en materia de xestión empresarial e de apoio ás accións de implantación e certificación de modelos de xestión das empresas galegas e se procede á súa convocatoria (IN514A).
Santiago de Compostela, 3 de outubro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "20500D011P055.PDF"
Ver referencia pdf "20500D012P060.PDF"
RESOLUCIÓN do 27 de setembro de 2007 pola que se lles dá publicidade ás axudas concedidas ao abeiro da Orde do 13 de marzo de 2007, pola que se establecen as bases reguladoras para a concesión, en réxime de concorrencia competitiva, de subvencións para a modernización de comercios situados en zonas rurais da Comunidade Autónoma de Galicia, en desenvolvemento do Plan de renovación e mellora do comercio galego (Diario Oficial de Galicia número 60, do 26 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 17/10/2007

O artigo 20 das bases reguladoras da orde dispón: que no prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, do beneficiario, crédito orzamentario, da contía e finalidade da subvención.
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 13 de marzo de 2007, pola que se establecen as bases reguladoras para a concesión, en réxime de concorrencia competitiva, de subvencións para a modernización de comercios situados en zonas rurais da Comunidade Autónoma de Galicia, en desenvolvemento do Plan de renovación e mellora do comercio galego.
Santiago de Compostela, 27 de setembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "20100D008P015.PDF"
Ver referencia pdf "20100D009P017.PDF"
RESOLUCIÓN do 27 de setembro de 2007 pola que se lles dá publicidade ás axudas concedidas ao abeiro da Orde do 9 de abril de 2007, pola que se establecen as bases reguladoras para a concesión, en réxime de concorrencia competitiva, da subvención a pequenos comerciantes individuais autónomos que abandonen a actividade comercial, en desenvolvemento do Plan de renovación e mellora do comercio galego, e se procede á súa convocatoria (Diario Oficial de Galicia número 73, do 16 de abril).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 17/10/2007

O artigo 20 da orde reguladora dispón: «No prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 9 de abril de 2007, pola que se establecen as bases reguladoras para a concesión, en réxime de concorrencia competitiva, da subvención a pequenos comerciantes individuais autónomos que abandonen a actividade comercial, en desenvolvemento do Plan de renovación e mellora do comercio galego, e se procede á súa convocatoria.
Santiago de Compostela, 27 de setembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "20100D008P015.PDF"
ORDE do 10 de outubro de 2007 pola que se modifica o artigo 16 da Orde do 16 de marzo de 2007 (Diario Oficial de Galicia do 26 de marzo) pola que se establecen as bases reguladoras para a concesión, en réxime de concorrencia competitiva, das subvencións ás corporacións locais para a adecuación e modernización de equipamentos comerciais (liña Merca) e vertebración do comercio urbano (liña Urbancomer) en desenvolvemento do Plan de renovación e mellora do comercio galego, e se procede á súa convocatoria para o ano 2007. Código de procedemento IN223A.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 17/10/2007

Pola Orde do 16 de marzo de 2007 aprobáronse as bases reguladoras para a concesión de subvencións ás corporacións locais para a adecuación e modernización de equipamentos comerciais (liña Merca) e vertebración do comercio urbano (liña Urbancomer) en desenvolvemento do Plan de renovación e mellora do comercio galego, en réxime de concorrencia competitiva, e procedeuse á súa convocatoria para o ano 2007.
No artigo dezaseis da devandita orde establécese que as subvencións concedidas se farán efectivas unha vez que presente o beneficiario a documentación acreditativa do investimento obxecto da subvención, tendo de prazo para presentala ata o 30 de outubro de 2007.
Tendo en conta o atraso producido na resolución da devandita axuda, motivado polo volume de solicitudes presentadas, e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar o referido artigo, polo que
DISPOÑO:
A modificación, no referente ao prazo de presentación da documentación acreditativa do investimento obxecto da subvención, do artigo 16 da Orde do 16 de marzo de 2007, pola que se aproban as bases reguladoras para a concesión, en réxime de concorrencia competitiva, das subvencións ás corporacións locais para a adecuación e modernización de equipamentos comerciais (liña Merca) e vertebración do comercio urbano (liña Urbancomer) en desenvolvemento do Plan de renovación e mellora do comercio galego, do seguinte xeito:
O prazo establecerase na resolución de concesión da axuda que, en todo caso, non poderá ser posterior ao 30 de novembro de 2007.
Santiago de Compostela, 10 de outubro de 2007.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 11 de outubro de 2007 pola que se determinan os servizos mínimos durante a folga convocada pola Confederación Intersindical Galega con carácter indefinido, desde as 6.45 horas do día 16 de outubro de 2007 no centro de traballo Masa Galicia, O&M Energy, S.A. (antiga Soluciona O&M e anteriormente Ufon), Fergo Galicia, G.R. Siglo XXI, Obras y Servicios, S.L., Falcón Contratas y Seguridad, na mina de Meirama en Cerceda.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 17/10/2007

Advertidos erros na Orde do 11 de outubro de 2007, da Consellería de Innovación e Industria, publicada no Diario Oficial de Galicia nº 199, do 15 de outubro de 2007, cómpre facer a seguinte corrección de erros:
Na páxina 16.751, no punto correspondente ao caso de que as reservas do parque de carbón baixen de 100.000 t:
Ao persoal das empresas O&M Energy, S.A. e Masa Galicia, S.A. deberá engadirse:
-2 oficiais de limpeza de mina.
Para a empresa Fergo Galicia, S.A., deberá eliminarse a referencia ás instalacións de parque.